Peter Krištúfek (lekár)

Prof. MUDr. Peter Krištúfek CSc. (* 18. august 1945, Pezinok) je slovenský lekár, pedagóg, redaktor a prezident Slovenskej lekárskej spoločnosti.

Životopis 

Medicínu vyštudoval Karlovej univerzite v Prahe. Po štúdiu sa zameral najmä na vnútorné lekárstvo, diagnostiku, terapiu a výskum tuberkulózy a pľúcnych chorôb, patofyziológiu a funkčnú diagnostiku kardiorespiračného systému. V rokoch 1969 - 1990 pôsobil na rôznych postoch v Národnom ústave tuberkulózy a respiračných chorôb v Bratislave a v rokoch 1990 - 2003 bol jeho riaditeľom. Od roku 1975 až do súčasnosti pôsobí aj ako pedagóg. Angažuje sa tiež v rôznych organizáciách (Slovenská lekárska spoločnosť, Slovenská akreditačná rada pre kontinuálne medicínske vzdelávanie) a pôsobí tiež ako vedúci redaktor časopisu Medicínsky monitor.

Peter Krištúfek je ženatý a má 4 deti.

Referencie 

Slovenskí lekári
Slovenskí vysokoškolskí pedagógovia
Osobnosti z Pezinka
Absolventi Karlovej univerzity
Slovenskí univerzitní profesori
Slovenskí redaktori